Ritratt: Steve Compagno .td_uid_2_6082f0e93c196_rand.td-a-rec-img{text-align:left}.td_uid_2_6082f0e93c196_rand.td-a-rec-img img{margin:0 auto 0 0} X'taħsbu li kieku Triq il-Kbira San Ġużepp, minn Pjazza San Pawl, sal-Knisja San Gejtanu terġa' tkun prijorità għan-nies u mhux għall-karozzi? Dan hu dak li staqsa, is-Sindku tal-Ħamrun, Christian Sammut fuq post fuq Facebook wara li persuna attiva biex issebbaħ il-lokalitajiet madwar Malta u Għawdex, Steve Compagno, ħareġ b'disinn u kunċett li juri l-parti l-kbira ta' Triq il-Kbira San Ġużepp fil-Ħamrun bħala triq pedonali. Xi jkunu l-KUMMENTI taghkom kieku 🤔🤔? ?Triq il-Kbira San Guzepp mill-Pjazza San Pawl sal-Knisja San Gejtanu terga… Posted by Christian Sammut on Friday, April 23, 2021 Is-Sindku tal-Ħamrun qal kif jemmen li l-prijorità tal-lokalità għandha tinbidel minn dik tal-karozzi kif inhi bħalissa u tiġi tan-nies u saqsa fuq il-post fuq Facebook l-opinjoni tan-nies li kieku kellu jitneħħa l-parking u jsir spazju għan-nies b'aktar tisbiħ tat-triq u li fi tmiem il-ġimgħa, it-triq tkun magħluqa għan-nies. Kienu ħafna dawk li qablu u faħħru din l-inizjattiva tant sabiħa. Is-Sindku saħaq fuq il-post kif hemm bżonn bidla fil-mentalità u li jittiħedu deċiżjonijiet biex iċ-ċentru tal-Ħamrun jerġa' jieħu l-ħajja kif jixraq, "fejn in-nies ghandhom ikunu dejjem prijorità fuq il-karrozzi." Kunsillier tal-Ħamrun, Jurgen Grixti faħħar l-idea fuq post fuq Facebook u qal kif din tagħti lura d-dinjita lill-Ħamrun u kif hemm bżonn li qabel isir xi ħaġa bħal din ikun hemm l-istudji meħtieġa dwar l-impatt li jinħoloq. Steve Compagno, il-persuna li għamlet dan il-kunċett u d-disinn ilu jipprova jqajjem diskussjonijiet fuq Facebook billi juri postijiet u proġetti li jistgħu ikunu isbaħ u aktar ħodor b'affarijiet żgħar bħal aktar fjuri u pjanti. Fil-bidu ta' din il-ġimgħa stess, Compagno ppropona kif xtaq li jkun jidher il-parkeġġ il-ġdid tal-Għadira, bi ftit pjanti li jagħmlu differenza kbira għall-ambjent u t-tisbiħ tal-post. Estiża l-iskema ta' ġonna mal-faċċati; s'issa daħlu 90 sottomissjoni .td_uid_3_6082f0e93c433_rand.td-a-rec-img{text-align:left}.td_uid_3_6082f0e93c433_rand.td-a-rec-img img{margin:0 auto 0 0}